เทศบัญญัติเทศบาลเมืองรังสิตเทศบัญญัติเทศบาลเมืองรังสิตเรื่องสุสานและฌาปนสถานพ.ศ.๒๕๕๒[๑] โดยที่เป็นการสมควรตราเทศบัญญัติเทศบาลเมืองรังสิตว่าด้วยสุสานและฌาปนสถานอาศัยอำนาจตามความในมาตรา ๑๑แห่งพระราชบัญญัติสุสานและฌาปนสถาน พ.ศ. ๒๕๒๘ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยพ.ศ. ๒๕๕๐ บัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับ มาตรา๖๐ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมโดยมาตรา ๕แห่งพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลเมืองรังสิตโดยความเห็นชอบของสภาเทศบาลเมืองรังสิตและผู้ว่าราชการจังหวัดปทุมธานีตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลเมืองรังสิตเรื่องสุสานและฌาปนสถาน พ.ศ. ๒๕๕๒ข้อ ๒เทศบัญญัตินี้ให้ใช้บังคับเมื่อได้ประกาศไว้โดยเปิดเผย ณ สำนักงานเทศบาลเมืองรังสิตแล้วเจ็ดวันข้อ ๓บรรดาเทศบัญญัติ กฎ ข้อบังคับระเบียบ หรือคำสั่งอื่นใดในส่วนที่ได้ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔ในเทศบัญญัตินี้สุสานและฌาปนสถานสาธารณะ หมายความว่าสถานที่ที่จัดไว้สำหรับเก็บ ฝังหรือเผาศพสำหรับประชาชนทั่วไปแต่ไม่รวมถึงสถานที่ที่ใช้สำหรับเก็บศพชั่วคราวในสถานพยาบาลตามกฎหมาย ว่าด้วยสถานพยาบาลสุสานและฌาปนสถานเอกชน หมายความว่าสถานที่ที่จัดไว้สำหรับเก็บ ฝัง หรือเผาศพสำหรับตระกูลหรือครอบครัวหรือมิตรของตระกูลหรือครอบครัวแต่ไม่รวมถึงสถานที่ที่ใช้สำหรับเก็บศพชั่วคราวในเคหสถานเจ้าพนักงานสาธารณสุข หมายความว่าเจ้าพนักงานสาธารณสุขตามกฎหมาย ว่าด้วยสาธารณสุขซึ่งรัฐมนตรีว่าการกระทรวงสาธารณสุขแต่งตั้งให้ปฏิบัติการตามกฎหมายว่าด้วยสุสานและฌาปนสถานเจ้าพนักงานท้องถิ่น หมายความว่านายกเทศมนตรีเมืองรังสิต หรือรองนายกเทศมนตรีหรือพนักงานเทศบาลซึ่งนายกเทศมนตรีเมืองรังสิตมอบหมายเตาเผาศพ หมายความว่าอาคารหรือสถานที่ที่มีไว้สำหรับเผาศพข้อ ๕ผู้ใดจะจัดตั้งสุสานและฌาปนสถานสาธารณะหรือสุสานและฌาปนสถานเอกชนต้องได้รับใบอนุญาตจากเจ้าพนักงานท้องถิ่น ทั้งนี้การอนุญาตให้เป็นไปตามหลักเกณฑ์ที่กำหนดในเทศบัญญัตินี้และกฎกระทรวงออกตามความในพระราชบัญญัติสุสานและฌาปนสถานพ.ศ. ๒๕๒๘ข้อ ๖สถานที่สำหรับเก็บศพเป็นการถาวรต้องมีลักษณะดังต่อไปนี้(๑)อยู่ห่างจากทางหลวงที่เป็นทางหรือถนนสำหรับประชาชนใช้ในการจราจรสาธารณะไม่น้อยกว่าห้าสิบเมตร(๒) บริเวณสถานที่สำหรับเก็บศพต้องมีกำแพงทึบสูงไม่น้อยกว่าสองเมตรห้าสิบเซนติเมตรโดยรอบและทางเข้าออกต้องมีประตูปิดกั้นหรือมีการดำเนินการใด ๆ เพื่อปิดบังความไม่น่าดูของสถานที่เก็บศพ และได้สุขลักษณะ(๓) ที่เก็บศพต้องห่างจากกำแพงตาม (๒)ไม่น้อยกว่าสองเมตร(๔) สถานที่สำหรับเก็บศพนั้นต้องมีสภาพที่น้ำท่วมไม่ถึงและห่างจากทางน้ำซึ่งประชาชนใช้ในการจราจรสาธารณะ ห้วยแม่น้ำ คลองหรือแหล่งน้ำสาธารณประโยชน์อื่นอย่างน้อยสี่ร้อยเมตร เว้นแต่ในกรณีที่มีการป้องกันกลิ่นและสิ่งปฏิกูลรั่วไหลสถานที่สำหรับเก็บศพนั้นสามารถตั้งอยู่ห่างจากทางน้ำไม่น้อยกว่าหนึ่งร้อยเมตร(๕) ที่เก็บศพต้องทำด้วยคอนกรีตหรือก่ออิฐถือปูนมีลักษณะเป็นซองสูงจากระดับพื้นทางเดินภายในบริเวณสถานที่เก็บศพไม่น้อยกว่าห้าสิบเซนติเมตร(๖) ซองเก็บศพต้องมีขนาดกว้างพอที่จะเก็บเคลื่อนย้ายหีบศพได้ง่ายและมีฝาทำด้วยโลหะหรือคอนกรีตเปิดปิดมิดชิดสามารถป้องกันกลิ่นได้(๗) ภายในซองหีบศพต้องมีฐานรอบรับหีบศพสูงจากพื้นซองไม่น้อยกว่าสิบเซนติเมตร และต้องมีรางระบายสิ่งปฏิกูลลงบ่อเกรอะบ่อซึมซึ่งมีขนาดพอเพียงและได้สุขลักษณะข้อ ๗สถานที่สำหรับฝังศพเป็นการถาวรต้องมีลักษณะดังต่อไปนี้(๑)อยู่ห่างจากทางหลวงที่เป็นทางหรือถนนสำหรับประชาชนใช้ในการจราจรสาธารณะไม่น้อยกว่าห้าสิบเมตร(๒) มีรั้วหรือกำแพงแสดงอาณาเขตโดยรอบไว้ชัดเจนด้านที่อยู่ห่างจากทางสาธารณะให้สร้างเป็นกำแพงทึบสูงไม่น้อยกว่าสองเมตรห้าสิบเซนติเมตรทางเข้าออกต้องมีประตูปิดกั้น(๓) สถานที่สำหรับเก็บศพนั้นต้องมีสภาพที่น้ำท่วมไม่ถึง และห่างจากทางน้ำซึ่งประชาชนใช้ในการจราจรสาธารณะ ห้วยแม่น้ำ คลอง หรือแหล่งน้ำสาธารณประโยชน์อื่นอย่างน้อยสี่ร้อยเมตร เว้นแต่ในกรณีที่มีการป้องกันกลิ่นและสิ่งปฏิกูลรั่วไหลสถานที่สำหรับเก็บศพนั้นสามารถตั้งอยู่ห่างจากทางน้ำไม่น้อยกว่าหนึ่งร้อยเมตรข้อ ๘เตาเผาศพต้องมีลักษณะ ดังต่อไปนี้(๑) ต้องใช้เตาเผาศพที่มีคุณสมบัติในการกำจัดกลิ่นและเขม่าควัน จากการเผาศพโดยสามารถบำบัดอากาศเสียได้ตามมาตรฐานค่าความทึบแสงของเขม่าควันจากปล่องเตาเผาศพตามประกาศกระทรวงทรัพยากรธรรมชาติและสิ่งแวดล้อม(๒)อยู่ห่างจากถนนสำหรับประชาชนใช้ในการจราจรสาธารณะไม่น้อยกว่าห้าสิบเมตรความใน (๒)ไม่ใช้บังคับกับเตาเผาศพที่สร้างขึ้นก่อนวันที่เทศบัญญัตินี้ใช้บังคับและไม่สามารถปรับปรุงเตาเผาศพให้เป็นไปตามหลักเกณฑ์ใน (๒) ได้ข้อ ๙การเผา ฝังหรือเก็บศพของผู้ตายด้วยโรคติดต่ออันตรายห้ามถ่ายศพออกจากหีบศพหรือที่บรรจุเดิมและห้ามนำสิ่งที่ติดไปกับศพนั้นออกจากหีบศพหรือที่บรรจุข้อ ๑๐ผู้รับใบอนุญาตให้จัดตั้งสุสานและฌาปนสถานและหรือผู้ดำเนินการสุสานและฌาปนสถานต้องปฏิบัติการเก็บศพ ดังนี้(๑) บรรจุศพไว้ในหีบศพที่สามารถป้องกันกลิ่นได้(๒) เขียนชื่อ ชื่อสกุล เพศ อายุของผู้ตายและวันรับฝากไว้ที่หีบศพให้เห็นได้ชัดเจน(๓)ทำทะเบียนศพพร้อมที่จะให้ตรวจสอบได้ตามแบบที่เจ้าพนักงานท้องถิ่นกำหนดข้อ ๑๑ผู้รับใบอนุญาตให้จัดตั้งสุสานและฌาปนสถานและหรือผู้ดำเนินการสุสานและฌาปนสถานต้องปฏิบัติการฝังศพ ดังนี้(๑)ที่ฝังศพอยู่ห่างจากแนวเขตสถานที่สำหรับฝังศพไม่น้อยกว่าสี่เมตร(๒) หลุมฝังศพแต่ละหลุมอยู่ห่างกันไม่น้อยกว่าห้าสิบเซนติเมตร(๓) ฝังหีบศพ หรือสิ่งที่บรรจุหรือห่อศพอยู่ต่ำกว่าระดับพื้นดินไม่น้อยกว่าหนึ่งเมตร(๔) ห้ามฝังศพเกินกว่าหลุมละหนึ่งศพเว้นแต่จะได้รับความยินยอมจากเจ้าของศพทั้งสองฝ่าย(๕) การฝังศพผู้ตายด้วยโรคติดต่ออันตรายต้องทำลายเชื้อโรคที่ศพโดยวิธีการที่ถูกสุขลักษณะข้อ ๑๒การขุดหรือการย้ายศพผู้รับใบอนุญาตให้จัดตั้งสุสานและฌาปนสถานและหรือผู้ดำเนินการสุสานและฌาปนสถานต้องแจ้งให้เจ้าพนักงานท้องถิ่นทราบและต้องปฏิบัติให้ถูกสุขลักษณะข้อ ๑๓การเผาศพ ผู้รับใบอนุญาตให้จัดตั้งสุสานและฌาปนสถานและหรือผู้ดำเนินการสุสานและฌาปนสถานต้องปฏิบัติ ดังนี้(๑) ใช้เตาเผาศพตามข้อ ๘ (๑)(๒) รักษาเตาเผาศพ อุปกรณ์ใช้งานบริเวณสถานที่เผาศพให้มีความสะอาดอยู่เสมอกระดูกและเถ้าถ่านที่เหลือจากการเผาศพต้องจัดการเก็บหรือกำจัดให้ถูกสุขลักษณะข้อ ๑๔ผู้รับใบอนุญาตให้จัดตั้งสุสานและฌาปนสถานและหรือผู้ดำเนินการสุสานและฌาปนสถาน มีหน้าที่ปฏิบัติ ดังนี้(๑)จัดให้มีทะเบียนแสดงกิจการของสุสานและฌาปนสถานตามแบบที่เจ้าพนักงานท้องถิ่นกำหนด(๒)ทำรายงานโดยการคัดข้อความในทะเบียนเป็นรายเดือนถึงเจ้าพนักงานท้องถิ่นภายในวันที่๗ ของเดือนถัดไป(๓) ห้ามมิให้เก็บ ฝังหรือเผาศพที่ไม่มีใบมรณบัตร หรือมีแต่ข้อความไม่ถูกต้องเมื่อได้แก้ไขถูกต้องแล้วจึงจะดำเนินการได้(๔)ต้องปฏิบัติตามคำสั่งของเจ้าพนักงานสาธารณสุขในเรื่องการทำความสะอาดชำระล้างเครื่องใช้ หรืออบสถานที่แห่งหนึ่งแห่งใดบริเวณสุสานและฌาปนสถานตลอดจนยานพาหนะ ซึ่งใช้บรรทุกศพด้วยยาฆ่าเชื้อโรคข้อ ๑๕ผู้ได้รับใบอนุญาตต้องชำระค่าธรรมเนียมในอัตราดังนี้(๑) ใบอนุญาตจัดตั้งสุสานและฌาปนสถานสาธารณะหรือสุสานและฌาปนสถานเอกชนฉบับละหนึ่งพันบาท(๒)ใบอนุญาตเป็นผู้ดำเนินการสุสานและฌาปนสถานสาธารณะ หรือสุสานและฌาปนสถานเอกชนฉบับละห้าร้อยบาท(๓) ใบแทนใบอนุญาต ตาม (๑) และ (๒)ฉบับละห้าสิบบาท(๔) การต่ออายุใบอนุญาตจัดตั้งสุสานและฌาปนสถานสาธารณะหรือสุสานและฌาปนสถานเอกชน ฉบับละหนึ่งพันบาท(๕)การต่ออายุใบอนุญาตเป็นผู้ดำเนินการสุสานและฌาปนสถานสาธารณะหรือสุสานและฌาปนสถานเอกชน ฉบับละห้าร้อยบาทข้อ ๑๖ใบอนุญาตจัดตั้งและใบอนุญาตเป็นผู้ดำเนินการสุสานและฌาปนสถานสาธารณะหรือสุสานและฌาปนสถานเอกชนให้ใช้ได้จนถึงวันที่ ๓๑ ธันวาคมของปีที่สามนับแต่ปีที่ออกใบอนุญาตข้อ ๑๗สุสานและฌาปนสถานสาธารณะหรือสุสานและฌาปนสถานเอกชนซึ่งมีอยู่แล้วและยังไม่ได้รับใบอนุญาตให้จัดตั้งก่อนวันที่เทศบัญญัตินี้ใช้บังคับให้ผู้ที่เป็นเจ้าของหรือผู้ครอบครองมาขอรับใบอนุญาตภายในสามสิบวันนับแต่วันที่เทศบัญญัตินี้ใช้บังคับข้อ ๑๘ให้ใช้แบบพิมพ์ต่าง ๆตามที่กำหนดไว้ท้ายเทศบัญญัตินี้ ดังนี้(๑) แบบคำขอรับใบอนุญาตจัดตั้งสุสานและฌาปนสถานให้ใช้แบบ สฌ. ๑(๒) ใบอนุญาตจัดตั้งสุสานและฌาปนสถานสำหรับบุคคลธรรมดา ให้ใช้แบบ สฌ. ๒(๓) ใบอนุญาตจัดตั้งสุสานและฌาปนสถานสำหรับนิติบุคคล ให้ใช้แบบ สฌ. ๒/๑(๔) คำขอรับใบอนุญาตดำเนินการสุสานและฌาปนสถานให้ใช้แบบ สฌ. ๓(๕) ใบอนุญาตดำเนินการสุสานและฌาปนสถาน ให้ใช้แบบสฌ. ๔(๖) คำขอต่ออายุใบอนุญาตจัดตั้งสุสานและฌาปนสถานให้ใช้แบบ สฌ.๕(๗) คำขอต่ออายุใบอนุญาตดำเนินการสุสานและฌาปนสถาน ให้ใช้แบบ สฌ.๖ข้อ ๑๙ให้นายกเทศมนตรีเมืองรังสิตรักษาการตามเทศบัญญัตินี้และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๑๗ มีนาคม พ.ศ. ๒๕๕๒เดชากลิ่นกุสุมนายกเทศมนตรีเมืองรังสิต[เอกสารแนบท้าย]๑. คำขอรับใบอนุญาตจัดตั้งสุสานและฌาปนสถาน(แบบ สฌ. ๑)๒. ใบอนุญาตจัดตั้งสุสานและฌาปนสถาน(แบบ สฌ. ๒ (สำหรับบุคคลธรรมดา))๓. ใบอนุญาตจัดตั้งสุสานและฌาปนสถาน(แบบ สฌ. ๒/๑ (สำหรับนิติบุคคล))๔. คำขอรับใบอนุญาตดำเนินการสุสานและฌาปนสถาน(แบบ สฌ. ๓)๕. ใบอนุญาตดำเนินการสุสานและฌาปนสถาน(แบบ สฌ. ๔ (สำหรับบุคคลธรรมดา))๖. คำขอต่อใบอนุญาตจัดตั้งสุสานและฌาปนสถาน(แบบ สฌ. ๕)๗. คำขอต่อใบอนุญาตดำเนินการสุสานและฌาปนสถาน(แบบ สฌ. ๖)(ดูข้อมูลจากภาพกฎหมาย)ปริยานุช/ผู้จัดทำ๒๒ตุลาคม ๒๕๕๒นันท์นภัสร์/ตรวจ๒๒ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๒๒ ง/หน้า ๒๗/๑๕ ตุลาคม ๒๕๕๒